Keira Knightley recunoaşte că a fost hărţuită sexual: "Toate femeile pe care le ştiu au fost".
Keira Knightley a spus că nu cunoaşte "literalmente" nicio femeie care nu a fost hărţuită sexual. Actriţa britanică a dezvăluit într-un interviu că s-a confruntat şi ea cu această problemă.
Keira Knightley a spus că hărţuirea sexuală este o problemă atât de mare încât nu cunoaşte "literalmente" nicio femeie care nu a fost supusă ei, relatează The Guardian.Actriţa britanică a spus că, de la a fi pipăită până la a fi expusă exhibiționismului, "toată lumea" a fost hărţuită într-un fel.Într-un interviu acordat revistei Harper’s Bazaar, femeia în vârstă de 36 de ani, a declarat că situaţia este "deprimantă".Răspunzând la întrebarea dacă a fost hărţuită, ea a spus: "Da! Adică toată lumea este. Literalmente, nu cunosc pe nimeni care să nu fi fost într-un fel"."Atunci când femeile au început să enumere toate măsurile de precauţie pe care le iau atunci când merg acasă pentru a se asigura că sunt în siguranţă m-am gândit că şi eu fac toate aceste lucruri", a mai spus actriţa.În trecut, Keira Knightley a mărturisit că va refuza să participe la scene de sex din filme regizate de bărbați.Keira Knightley are doi copii, Edie şi Delilah, împreună cu James Righton, muzician şi fost membru al trupei Klaxons.